open-index/open-wikipedia-markdown huggingface dataset:
Pavel Filatjev

**Pavel Filatjev** (vene keeles Павел Олегович Филатьев; sündinud 9. augustil 1988) on Venemaa dessantväelane, kes esitas dessantväelaste päeval 2. augustil 2022 üleskutse dessantväelastele loobuda sõdimisest Ukrainas. 

## Elulugu
Filatjevil on vene, ukraina ja saksa juured. Ta isa Oleg teenis 56. kaardiväe ründedessantpolgus 2005. aastast ja sest ajast oli ka Pavel seotud selle polguga. Tal on viis aastat teenistusstaaži dessantvägedes. 2021. aastal sõlmis ta uue teenistuslepingu ja tal õnnestus saavutada enda määramine lapsepõlvest tuttavasse polku nooremseersandina. Osales koos väeosaga 24. veebruari 2022 sissetungis Ukrainasse, evakueeriti rindelt Venemaale silmavigastuse tõttu kahekuulise rindel viibimise järel. 

Filatjev toob dessantväelastele eeskujuks kindral Vassili Margelovi, kes oli Nõukogude õhudessantvägede looja ja ülem kuni 1979. aastani, Nõukogude Liidu vägede sissetungini Afganistani. Margelov pidas Afganistani sissetungi otsust mittevajalikuks, kahjulikuks ja kaotas seetõttu oma ametikoha. Niisama peab Filatjev veaks Tšetšeenia sõda. Lisaks eliitväeosade kasutamisele vastuvõetamatu poliitilise põhjendusega operatsioonides, kutsub Filatjev kaasvõitlejaid teenistusest lahkuma eliitvägede sisekorralduse halvenemise tõttu. 

Ta on kirjutanud oma seisukohti selgitava raamatu "ZOV". Eestikeelse arvamuse raamatust on esitanud Getter Trumsi. Eesti keeles on raamat ilmunud kirjastuse Rahva Raamat kaudu, tõlkija Vladimir Redpap.

Filatjevi mõtles jääda Venemaale ka pärast raamatu ZOV avaldamist. Paljud Gulagu.net kommentaatorid soovitasid tal maalt lahkuda. Soovitusi järgides lahkus Filatjev Venemaalt ning reisides läbi mitme riigi jõudis augusti lõpus Prantsusmaale, kus esitas asüülitaotluse. Esialgu toetas Filatjevit gulagu.net, hiljem kujunes koostöö ka vene põgenikke toetava organisatsiooniga New Dissidents Foundation. 

Augustis kirjutas Filatov alla lepingu raamatu tulude suunamiseks Ukraina toetuseks. 

Novembris kadus Filatovil kontakt seniste toetajatega Prantsusmaal. 25. novembril alustas Filatjev protsessi oma raamatu tulude suunamiseks enda kontole, väites, et tema vaba tahet oli lepingu allakirjutamise ajal mõjutatud. 

## Viited
BMC Kirpi

**BMC Kirpi** on Türgis valmistatud soomusauto.

## Kasutajad

* 
**Kosovo julgeolekujõud: 14 kasutusel
* 
**Katari emiiri maavägi:50 tellitud 
* 
**Liibüa maavägi: Türgi annetas 18 masinat
* 
**Somaalia rahvuslik maavägi: Türgi annetas 12 masinat
* 
**Tuneesia maavägi: 233 kasutusel
* 
**Türgi maavägi: üle 2000 kasutusel
* 
**Türkmenistani maavägi: 100 kasutusel
* 
**Ukraina merejalavägi: 50 kasutusel, 150 tarnimisel

## Viited
U.S. Steel Tower

**U.S. Steel Tower** (tuntud ka kui **Steel Building** või **USX Tower** [1986–2000]) on pilvelõhkuja USA-s Pennsylvania osariigis Pittsburghis.

See on 256 meetrit kõrge ja sellel on 64 korrust. See on Pittsburghi kõrgeim hoone ja osariigis viies kõrgeim hoone. See on maailma kõrgeim hoone, millel on täielikult tasane katus.

Hoone ehitust alustati 1967. aastal ja see valmis 30. septembril 1971. U.S. Steel Tower oli osariigi kõrgeim hoone kuni 1987. aastani, mil Philadelphias valmis Liberty Place.

Hoones asuvad U.S. Steeli ja Pittsburghi Ülikooli meditsiinikeskuse (UPMC) peakorterid.

## Välislingid

* https://ussteeltower.com/
Olchawa

**Olchawa** on küla Poolas Väike-Poola vojevoodkonnas Bochnia maakonnas Nowy Wiśniczi vallas.

Olchawa on asutatud 1340. aasta paiku.

## Viited
Sobolów

**Sobolów** on küla Poolas Väike-Poola vojevoodkonnas Bochnia maakonnas Łapanówi vallas. Sobolów asub Bochniast ligikaudu 9 km edelas.

Sobolówi on esmamainitud 1105. aastal.

## Viited
Łapanów

**Łapanów** on küla Poolas Väike-Poola vojevoodkonnas Bochnia maakonnas, Łapanówi valla halduskeskus. Łapanów asub Bochniast umbes 15 km edelas ja Krakówist ligikaudu 33 km kagus.

Łapanów on rajatud 12. või 13. sajandil. Küla on esmamainitud 1326. aastal. Puukirik ehitati Łapanówisse 1529. aastal.

Łapanów sai linnaõigused 1785. aastal, kuid kaotas need 1896. aastal.

## Viited
Californication (laul)

"**Californication**" on Ameerika rokkansambli Red Hot Chili Peppersi laul nende seitsmendalt albumilt "Californication" (1999). 2000. aasta juunis välja antud singel jõudis USA singlite edetabelis Billboard Hot 100 edetabelis 69. kohale, Suurbritannia singlite edetabelis UK Singles Chart 16. kohale ning Billboardi Mainstream Rock Tracksi ja Modern Rock Tracksi edetabelites esikohale. See oli albumilt "Californication" kolmas singel, mis jõudis Islandil esikohale.

"Californication" on jäänud ansambli üheks populaarseimaks ja kontsertidel enimesitatud looks. See on olnud kavas peaaegu kõigil ansambli hilisematel kontsertidel. Üle 500 esitusega on see esituse arvult ansambli kolmas laul.

## Välislingid
*"Californicationi" muusikavideo YouTube'is
Esimene merelord

**Esimene merelord** (inglise keeles *First Sea Lord*) on Ühendkuningriigi Kuningliku Mereväe ja Tema Majesteedi Mereteenistuse sõjaväeline juht. Tänapäeval on ametikoha täisnimetus **esimene merelord ja mereväe ülem** (*First Sea Lord and Chief of the Naval Staff*, 1SL/CNS).

Esimene merelord on tavaliselt kõrgeim ja pikima teenistusega Briti relvajõududes teeniv admiral, välja arvatud juhul, kui relvajõudude ülemjuhataja või tema asetäitja on mereväeohvitserid. 2021. aasta novembrist on esimeseks merelordiks admiral Ben Key.

Ametikoht loodi 1689. aastal nimetusega *Senior Naval Lord to the Board of Admiralty*, ning esimesena asus ametisse admiral Arthur Herbert, kes oli ühtlasi Admiraliteedi esimene lord. 1771. aastal nimetati ametikoht ümber *First Naval Lord*'iks. 1904. aastal nimetati ametikoht seoses Jackie Fisheri ametisse astumisega uuesti ümber, seekord esimeseks merelordiks. Tänapäevane ametinimetus – esimene merelord ja mereväe ülem – võeti kasutusele 1917. aastal.

Esimene merelord kuulub alates 1923. aastast Ühendkuningriigi Riigikaitse Nõukogusse ja selle alluvuses tegutsevasse Admiraliteedi Nõukogusse. Samuti kuulub ta Kaitseministeeriumi alluvuses tegutsevasse Mereväe Nõukogusse.

Tema tseremoniaalne lipulaev on alates 2012. aastast HMS Victory, mis oli viitseadmiral Horatio Nelsoni lipulaev 1805. aastal toimunud Trafalgari merelahingus.

## Viited
Kristjan Järvan

**Kristjan Järvan** (sündinud 10. oktoobril 1990 Tallinnas) on Eesti ettevõtja ja poliitik, aastast 2024 Tallinna abilinnapea, ettevõtlus- ja infotehnoloogiaminister aastatel 2022–2023.

## Haridus
Ta lõpetas Tallinna Reaalkooli 2010. aastal, Tartu Ülikooli 2014. aastal majandusteaduse erialal ja 2017. aastal õigusteaduse erialal. Valdab eesti keelt emakeelena, lisaks inglise ja vene keelt.

## Töö
* 2013–2014 Arengufondi analüütik
* 2014–2016 Organic Filters OÜ äriarendaja
* 2015–2022 3DC.io (3D Creationist OÜ) tegevjuht
* 2018–2020 Pocosys turundusjuht
* 2020–2021 Opera vanemturundusjuht
* 2020–2022 Imortali (Subdominant OÜ) tegevjuht
* 2024-     Tallinna transpordi valdkonna abilinnapea

## Tegevus poliitikas
Järvan kuulub alates 2022. aastast erakonda Isamaa.

Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 367 häält ning ei osutunud valituks. 2025. aasta kohalikel valimistel osutus ta valituks tänu ringkonnamandaadile, kui pälvis valimisringkonnas nr 7, (Pirital) 573 inimese poolthoiu.

## Isiklikku
Tema isa on Aare Järvan.

Kuulub Kaitseliitu.

## Viited
Gulf Tower

**Gulf Tower** on *[[art déco]]* stiilis pilvelõhkuja USA-s Pennsylvania osariigis Pittsburghis. Hoone kõrgus on 177,4 meetrit ja sellele on 44 korrust.

Gulf Tower on valminud 1932. aastal. See oli Pittsburghi ja kogu Pennsylvania osariigi kõrgeim hoone kuni 1970. aastani, mil Pittsburghis valmis linna senine kõrgeim hoone U.S. Steel Tower.

Hoone tipp on ehitatud Halikarnassose mausoleumi katuse põhjal projekteeritud astmikpüramiidina.

Gulf Toweris asus naftakontserni Gulf Oil peakorter.

## Välislingid
Jeesuspalve

**Jeesuspalve** on lühike palve, mida austatakse ja praktiseeritakse eriti idakirikutes. Palve tekst on: "Issand Jeesus Kristus, Jumala Poeg, heida armu, minu, patuse peale." Palvet on õigeusu kiriku ajaloos laialdaselt õpetatud ja arutatud. Algne palvevormel ei sisaldanud sõna "patune", mis lisati hiljem. Seda korratakse sageli isikliku askeetliku praktika osana, kusjuures selle kasutamine on lahutamatu osa eremiitlikust palvetraditsioonist, mida tuntakse hesühhasmina. Selle traditsiooni vaimsed isad hindavad seda palvet eriti kõrgelt, sest see on meetod meele ja seejärel südame puhastamiseks ja avamiseks ning esmalt meelepalve või õigemini noeetilise palve (Νοερά Προσευχή) ja seejärel südamepalve (Καρδιακυσρ) esilekutsumine. Südamepalvet peetakse lakkamatuks palveks, mida apostel Paulus Uues Testamendis propageerib. Theophanes Sulgunu (Феофан Затворник 1815–1894) pidas jeesuspalvet kõigist teistest palvetest tugevamaks Jeesuse püha nime väe tõttu.

Kuigi jeesuspalvet seostatakse rohkem idakristlusega, leidub see palve läänekristluses katoliku kiriku katekismuses. Seda kasutatakse ka koos hiljutise uuendusega anglikaani kirikus (*Anglican Prayer Beads*).

Gregorius Palamase 14. sajandil kuulutatud jeesuspalve teoloogia lükkasid ladina kiriku teoloogid kuni 20. sajandini üldiselt tagasi. Paavst Johannes Paulus II nimetas Gregorius Palamast pühakuks, suureks kirjanikuks ja teoloogia autoriteediks. Samuti rääkis ta tunnustavalt hesühhasmist kui "sellest sügavast armu ühendusest, mida ida teoloogia armastab kirjeldada eriti võimsa terminiga "*theosis*", "jumalustamine"", ja võrdles jeesuspalve meditatiivset omadust katoliku kiriku roosipärjapalvega.

## Viited
Arlet Levandi

**Arlet Levandi** (sündinud 28. novembril 2005 Tallinnas) on Eesti iluuisutaja.

## Spordisaavutused
Ta on 2022. aasta Tallink Hotels Cupi meister ja võitnud kaks Eesti meistrivõistluste hõbemedali (2021–2022). Juunioride tasemel on ta 2022. aasta Euroopa noorte olümpiafestivali meister, 2021. aasta JGP France II hõbe, 2021. aasta JGP Slovenia hõbe ja 2020. aasta noorte taliolümpiavõitja meeskondlikus arvestuses. Levandi on esimene meesüksiksõitja Eestist, kes võitnud juunioride Grand Prix' medali.

## Isiklikku
Tema vanemad on endised tippsportlased Anna (neiuna Kondrašova) ja Allar Levandi. Tal on kaks vanemat venda, Anders ja Armand.

Arlet Levandi õpib Vanalinna Hariduskolleegiumis.

## Viited
Traiseni jõgi

**Traisen** ([ˈtʀaɪ̯zn̩], hääldus kohalikus saksa murdes [ˈtʀaːzn̩]) on jõgi Alam-Austrias. Selle valgla on 915 km².

Traisen moodustub *Türnitzer Traiseni* ja *Unrechttraiseni* jõest. Selle kogupikkus koos *Türnitzer Traiseniga* on 82,6 km. See on Doonau lisajõgi Alam-Austria Mostvierteli piirkonnas. Selle kaks lätet algavad vastavalt Sankt Aegyd am Neuwalde ja Türnitzi lähedalt. Pärast ühinemist voolab see läbi Türnitzi, Lilienfeldi, Traiseni, Wilhelmsburgi ja Sankt Pölteni valla, enne kui Traismaueris Doonausse suubub. Doonau Altenwörthi hüdroelektrijaama ehitamise käigus viidi Traiseni suue ümber Altenwörthi Kirchberg am Wagrami vallas.

1997. aasta juulis oli osa paljudest Traiseni omavalitsustest, samuti liidumaa pealinna Sankt Pölteni valitsuskvartal erakordselt kõrge veeseisu tõttu tugevalt üle ujutatud.
Jeffersoni memoriaal

**Jeffersoni memoriaal** on Ameerika Ühendriikide kolmandale presidendile Thomas Jeffersonile pühendatud mälestusmärk Ameerika Ühendriikide pealinnas Washingtonis. Thomas Jefferson oli üks olulisemaid Ameerika Ühendriikide Asutavaid Isasid.

Neoklassitsistliku mälestusmärgi kavandas arhitekt John Russell Pope. Memoriaali eeskujudeks olid Rooma Panteon ja Virginia Ülikooli juures paiknev rotunda, mille üheks arhitektiks Jefferson ise ka oli olnud. Mälestusmärgi rajamist ei toetanud paljud kaasaegsed arhitektid, teiste seas Frank Lloyd Wright, kes oli vastu klassitsistlikule stiilile. Arvati ka seda, et ehitis rikuks vaate Potomaci jõele.

Mälestusmärgi ehitamist alustati 1938. aastal ja see valmis 13. aprillil 1943 Jeffersoni 200. sünniaastapäeval. Mälestusmärk on ehitatud valgest marmorist. Aastast 1947 paikneb mälestusmärgi sees Rudulph Evansi kavandatud Jeffersoni pronkskuju.

15. oktoobril 1966 kanti mälestusmärk USA ajalooliste paikade riiklikku registrisse *[[National Register of Historic Places]]*.

## Viited

## Välislingid
Nationals Park

**Nationals Park** on pesapallistaadion USA-s Washingtonis. See asub Navy Yardi linnaosas Anacostia jõe kaldal. Nationals Park on Major League Baseballi klubi Washington Nationalsi kodustaadion.

Staadioni ehitust alustati 2006. aastal. See avati 2008. aasta märtsis. National Parks oli esimene LEED-sertifikaadiga profispordi energiat ja loodust säästev staadion USA-s. Staadion mahutab 41 339 pealtvaatajat.

2018. aastal toimus staadionil Major League Baseballi tähtede mäng, mis oli esimene tähtede mäng Washingtonis pärast 1969. aastat. 2019. aasta World Seriesil pidas Nationals staadionil oma kolm kodumängu. See oli esimene kord pärast 1933. aastat, mil Washingtonis peeti World Seriesi mängud.

1. jaanuaril 2015 toimus staadionil Winter Classici raames jäähokiliiga NHL-i välimäng Chicago Blackhawksi ja Washington Capitalsi vahel.

Nationals Park on toimunud mitmed muusikakontserdid. Teiste seas on seal esinenud Billy Joel, Elton John, Paul McCartney, One Direction ja Taylor Swift.

17. aprillil 2008 pidas staadionil missa paavst Benedictus XVI.

## Välislingid

* Nationals Park ballparks.com lehel
Jussi Hakulinen

**Jussi Pekka Hakulinen** (21. detsember 1964 Pori – 9. august 2022 Pori) oli soome rokkmuusik (põhiliselt laulja), helilooja ja luuletaja.

Ta alustas tegevust rokkansamblites 1980. aastal. Ta oli 1981. aastal Poris asutatud rokkansambli **[[Yö]]** ("Öö") asutajaliige, kuid 1985. aastal tema suhted teiste ansambliliikmetega (eriti teise laulja Olli Lindholmiga) halvenesid ning edaspidi jätkas ta soolokarjääriga ning oli tegev muudes rokkansamblites (nt Kinsky).

Aastatel 2001–2011 esines Hakulinen uuesti mitmel korral koos Yö'ga, eriti aga 2019. aastal alustatud *Yö Revisited*-projekti koosseisus.

Hakulinen on Yö tuntumate lugude (*Joutsenlaulu*, *Likaiset Legendat I*, *Särkynyt enkeli* ja *Rakkaus on lumivalkoinen*) nii muusika kui ka sõnade autor. Eelkõige *Joutsenlaulu* ja *Rakkaus on lumivalkoinen* on peetud ka Soome rokilugude tippu kuuluvana.

## Diskograafia
### Yö
*1983 *Varietee*
*1984 *...ja tapahtui niinä päivinä*
*1984 *Nuorallatanssija*
### Kinsky
*1986 *Valtaa ja voimaa*
### Sooloalbumid
*1985 *Vaaleanpunainen majatalo*
*1987 *Poko-klassikko*
*1991 *Pennitön Onassis*
*1995 *Vieraskirja*
*1996 *Minun lauluni 1983–96*
*1998 *3.33.33*
*2010 *Tähtipölyä*
*2014 *30 laulua*

## Viited
Jesper Lindstrøm

**Jesper Grænge Lindstrøm** (sündinud 29. veebruaril 2000 Taastrupis) on Taani jalgpallur, kes mängib poolkaitsjana Itaalia kõrgliiga klubis Napoli (laenul Saksamaa kõrgliiga klubist Eintracht Frankfurt) ja Taani jalgpallikoondises.

Ta alustas klubikarjääri Taani klubis Brøndby. Taani kõrgliigas debüteeris ta hooajal 2019/20. Hooajal 2020/21 lõi ta Taani kõrgliigas kümme väravat ja tuli klubiga Taani meistriks.

2021. aasta juulis sõlmis ta viieaastase lepingu Eintracht Frankfurdiga. Saksamaa kõrgliigas lõi ta esimese värava 21. novembril 2021 mängus SC Freiburgi vastu. Hooaja lõpuks oli Lindstrøm Eintracht Frankfurdi algkoosseisu liikmeks ning ta valiti Saksamaa kõrgliiga hooaja parimaks uustulnukaks.

Suvel 2023 liitus ta laenulepingu alusel Napoliga. Napoli maksis laenu eest Eintrachtile 5 miljonit eurot ning võttis kohustuse hooaeg hiljem Lindstrømi mängijaõigused 20 miljoni euro eest soetada.

Taani jalgpallikoondises debüteeris Lindstrøm 11. novembril 2020 mängus Rootsi vastu. Koondisekarjääri esimese värava lõi ta 29. märtsil 2022 sõprusmängus Serbia vastu.

## Saavutused
;Brøndby
*Taani Superliga: 2020–21
;Eintracht Frankfurt
*UEFA Euroopa Liiga: 2021–22
Randal Kolo Muani

**Randal Kolo Muani** (sündinud 5. detsembril 1998 Bondys) on Prantsusmaa jalgpallur, kes mängib ründajana Prantsuse kõrgliiga klubis Paris Saint-Germain ja Prantsusmaa jalgpallikoondises.

Ta on Kongo päritolu.

## Klubikarjäär
2015. aastal liitus ta Prantsusmaa klubiga FC Nantes. 2018. aasta juunis sõlmis ta klubiga esimese profilepingu. Prantsusmaa kõrgliigas debüteeris ta 30. novembril 2018 mängus Saint-Étienne'i vastu. Hooajal 2019/20 oli Kolo Muani laenul Prantsusmaa tugevuselt kolmanda liiga klubis Boulogne. Nantes'i meeskonnas lõi ta Prantsusmaa kõrgliigas esimese värava 18. novembril 2020 mängus Bresti vastu. Hooajal 2020/21 lõi ta Prantsusmaa kõrgliigas kokku üheksa väravat ja hooajal 2021/22 kokku 12 väravat.

2022. aasta märtsis sõlmis ta viieaastase lepingu Frankfurdi Eintrachtiga, kus asus mängima hooaja 2021/22 lõppedes. Saksamaa kõrgliigas lõi Kolo Muani esimese värava hooaja avamängus 5. augustil 2022 Müncheni Bayerni vastu. Mäng lõppes küll Eintracht Frankfurdi kaotusega 1:6. Hooajal 2022/23 lõi Kolo Muani Saksamaa kõrgliigas 15 väravat ja andis 11 väravasöötu. Hooaja lõpus valiti ta liigahooaja sümboolsesse koosseisu.

Suvel 2023 liitus ta ligi 95 miljoni euro eest Paris Saint-Germainiga.

## Koondisekarjäär
Kolo Muani kuulus 2020. aasta suveolümpiamängude jalgpalliturniiril Prantsusmaa olümpiavõistkonda.

Prantsusmaa jalgpallikoondises tegi ta debüüdi 22. septembril 2022 UEFA Rahvuste Liiga mängus Austria vastu. Koondisekarjääri esimese värava lõi ta sama aasta 14. detsembril maailmameistrivõistluste poolfinaalis Maroko vastu.

2022. aasta maailmameistrivõistluste finaalis Argentina vastu oli Kolo Muanil lisaaja üleminutil võimalus lüüa Prantsusmaa võiduvärav, kuid Argentina väravavaht Emiliano Martínez tegi suurepärase tõrje.

## Saavutused
;Nantes
*Coupe de France: 2021–22
;Eintracht Frankfurt
*DFB-Pokal: Teine koht 2022–23
;Paris Saint-Germain
*Trophée des Champions: 2023

## Viited

## Välislingid
* Profiil Paris Saint-Germaini kodulehel
Skrzydlna

**Skrzydlna** on küla Poola Väike-Poola vojevoodkonnas Limanowa maakonnas Dobra vallas. Skrzydlna asub Limanowast ligi 18 km lääneloodes.

Skrzydlnat on esmamainitud 1296. aastal. Skrzydlna sai linnaõigused 1424. aastal, kuid kaotas need hiljem.

## Viited
Rzepiennik Strzyżewski

**Rzepiennik Strzyżewski** on küla Poolas Väike-Poola vojevoodkonnas Tarnówi maakonnas, Rzepiennik Strzyżewski valla halduskeskus.

Küla on asutatud 1347. aastal. Rzepiennik Strzyżewski sai linnaõigused 1775. aastal, kui kaotas need 1896. aastal.

## Viited
Eesti teede- ja sideminister

**Teede- ja sideminister** oli Vabariigi Valitsuse liige, kes juhtis Teede- ja Sideministeeriumi. 

16. aprillil 1991 loodi senise Transpordiministeeriumi reorganiseerimisega Transpordi- ja Sideministeerium, mida hakkas juhtima **transpordi- ja sideminister**. 20. septembril 1992 nimetati Transpordi- ja Sideministeerium ümber Teede- ja Sideministeeriumiks ning seetõttu muutus ka ministeeriumi juhtinud ministri nimetus.

Teede- ja sideministri ametikoht kadus 1. novembril 2002, kui Teede- ja Sideministeerium ühendati Majandusministeeriumiga.

## Ministrite loend
**Parteid**

## Vaata ka

* Eesti teedeminister
* Eesti taristuminister
Kollane lint (liikumine)

"**Kollane lint**" on 2022. aasta aprillis Venemaa relvastatud sissetungi käigus Ukrainasse okupeeritud Hersoni territooriumil tekkinud liikumine, mille eesmärk on liikumise Lõuna-Hersoni piirkonna koordinaatori sõnul "muuta elu vene okupantide jaoks väljakannatamatuks ja kasutada kõiki vahendeid nende plaanide nurjamiseks".

## Viited
Lake Charles

**Lake Charles** on linn USA-s Louisiana osariigis, Calcasieu valla halduskeskus ja suurim linn.

Lake Charles asub Charlesi järve, Prieni järve ja Calcasieu' jõe ääres. Calcasieu' kanali kaudu on sellel ühendus Mehhiko lahega.

Elanike arv on 2020. aasta rahvaloenduse seisuga 84 872. 2010. aasta rahvaloenduse kohaselt oli elanikke 71 993. See on elanike arvult osariigi viies linn.

Linn on saanud nime 1780. aastatel sinna saabunud ühe esimese asuniku Charles Sallier' järgi. Algselt kandis linn nime Charleston. See sai linnaõigused 1861. aastal. Nime Lake Charles kannab linn alates 1867. aastast.

Lake Charlesis valitseb niiske lähistroopiline kliima. See on Texases asuva Port Arthuri ja Oregonis asuva Astoria kõrval suurima suhtelise õhuniiskusega linn USA põhiosas. Keskmine õhutemperatuur on jaanuaris 11 °C ja juulis 28 °C. Keskmine sademete hulk on 1460 mm/a. Kõige enam sajab juunis (174 mm) ja kõige vähem veebruaris (85 mm).

2010. aasta rahvaloenduse kohaselt moodustasid 47% elanikest valged, 47% afroameeriklased ja 1,7% aasialased. Ladinaameeriklaste osatähtsus (sõltumata rassist) oli 2,9%.

Lake Charles on Louisiana osariigi edelaosa oluline tööstus-, kultuuri- ja hariduskeskus.

Linnas tegutsevad 1939. aastal asutatud McNeese State University ja Sowela Technical Community College.

Lake Charlesi sõpruslinnad on Sioux City USA Iowa osariigis (1995. aastast), Perpignan Prantsusmaal (1993. aastast) ja Cobh Iirimaal (2008. aastast).

## Viited

## Välislingid

* https://www.cityoflakecharles.com/
Kivikas

**Kivikas** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kivikas 86 inimesel: 45 mehel ja 41 naisel. Perekonnanimede levikult oli Kivikas meeste puhul 2372. kohal ja naiste puhul 2961. kohal.

Kivikas oli kõige levinum perekonnanimi vanuserühmas 75–79 aastat, kus neid on 10 000 elaniku kohta 1,20.
Nimi oli kõige sagedasem Pärnu maakonnas, kus sellist nime kandis maakonna 10 000 elaniku kohta keskmiselt 4,05 inimest.

19. sajandi algul pandi pärisorjusest vabastamise käigus Viljandimaal Suure-Jaani kihelkonnas Vastemõisa mõisavallas talupojale nimeks Kiwikas. 

Nimede eestistamise käigus võeti 1938. aastal Kivikas uueks nimeks, kui Olustveres loobuti nimest Peterson.

## Nime kandjaid
*Albert Kivikas, eesti kirjanik (1898–1978)
*Arvo Kivikas, eesti orienteeruja (1950–)
*Kaari Kivikas (Kaari Simson), eesti orienteeruja ja firmajuht (1977–)
*Kenny Kivikas, eesti orienteeruja ja kergejõustiklane (1991–) 
*Tõive Kivikas, eesti füüsik, ärijuht ja poliitikategelane (1937–)

## Viited

## Välislingid
*
Kanab

**Kanab** on linn USA-s Utah' osariigis, Kane'i maakonna halduskeskus. See asub Colorado lisajõe Kanab Creeki kadal Arizona piiri lähedal. Linna läbib maantee Route 89.

Elanike arv on 2020. aasta seisuga 4757. 2010. aasta rahvaloenduse kohaselt oli elanikke 4312.

Sõna *kanab* tuleneb paiuti keelest ja tähendab 'pajude maa'.

Kanab asutati 1864. aastal, mil Kanab Creeki idakaldale rajati kaitseks indiaanlaste eest kindlustis Fort Kanab. Indiaanlaste rünnakute tõttu jäeti see juba kaks aastat hiljem maha. 1870. aastal kolisid Kanabi alale kümme mormooni perekonda, kes pani aluse praegusele linnale.

Pikka aega oli Kanab riigi üks eraldatuimaid paiku, kuna lõunas oli see äralõigatud Colorado jõega ja sinna jõudis ainult raskesti läbitavate pinnasteede kaudu.

Zane Grey kirjutas Kanabis oma romaani "Riders of the Purple Sage" (1912).

Kanabis paikneb Arizonale tüüpilise vahemerelise kliima ja USA lääneosa mägistele aladele iseloomuliku poolkõrbelise kliima piiril. Kõige kuivem on aprillist juunini, mil õhutemperatuur tõuseb päeval üle 25 °C, kuid ka mais võib öösiti õhutemperatuur langeda miinusesse. Suvel võivad Põhja-Ameerika mussooniga kaasneda tugevad vihmahood ja äike. Päeval tõuseb õhutemperatuur suvel üle 30 °C. Talved on jahedad, päeval tõuseb õhutemperatuur enamasti plusspoolele, kuid öösel langeb miinusse ja on esinenud ka alla –20 °C õhutemperatuuri. Lumesadu võib esineda novembrist aprillini, kuid ka talvel langeb suur osa sademetest vihmana. Aastane sademete hulk on 380 mm.

Kanabi ümbruses asub arvukalt looduskaitsealasid, sealhulgas Suure kanjoni rahvuspark, Zioni rahvuspark, Grand Staircase-Escalante'i rahvusmonument ja Coral Pink Sand Dunes State Park.

Kanab on tuntud "Väikese Hollywoodina" ("Little Hollywood"), kuna linnas ja selle ümbruses on filmitud palju filme ja telesarju, eelkõige vesterne, näiteks "Postitõld" ("Stagecoach"; 1939), "El Dorado" (1966), "Ahvide planeet" ("Planet of the Apes"; 1968), "Mackenna kuld" ("Mackenna's Gold"; 1969), "Lindprii Josey Wales" ("The Outlaw Josey Wales"; 1976) ning telesarjad "The Lone Ranger" (1949–1957), "Death Valley Days" (1952–1975) ja "Gunsmoke" (1955–1975).

## Viited

## Välislingid

* Kanabi ametlik koduleht
Beaumont (Texas)

**Beaumont** on linn USA-s Texase osariigis, Jeffersoni maakonna halduskeskus. See asub Nechese jõe ääres Mehhiko lahe lähedal Houstonist umbes 137 km kaugusel kirdes. Beaumont moodustab koos Port Arthuri ja Orange'i linnaga naftatööstuspiirkonna Kuldse Kolmnurga (Golden Triangle).

Elanike arv on 2020. aasta rahvaloenduse järgi 115 282. 2010. aastal oli seal 118 296 elanikku. 2020. aastal moodustasid 46,9% rahvastikust mustanahalised, 28,2% valged ja 3,75% aasialased. Ladinaameeriklaste osakaal (sõltumata rassist) oli 17,9%.

Beaumontis valitseb pehmete talvede ning kuumade ja niiskete suvedega niiske lähistroopiline kliima. Aasta keskmine sademete hulk on 1633 mm. Sageli võivad piirkonda tabada orkaanid, millest võimsamad on olnud orkaan Rita (2005) ja orkaan Ike (2008).

Läbi linna kulgeb kiirtee Interstate 10. Linna ääres paikneb lennuväli. Beaumontis asub Lamari Ülikool. Lisaks asub seal botaanikaaed ning mitu muuseumi ja teatrit.

Beaumontis on sündinud bluusimuusik Johnny Winter ja astronaut Robert L. Crippen.

1824. aastal asutas Noah Tevis Nechese jõe kaldale Tevis Bluffi asula. Aastal 1835 müüs ta 20 hektari suuruse maatüki Henry Millardile, kes nimetas selle oma abikaasa perekonna järgi. Beaumont sai linnaõigused 1838. aastal. Algseteks tegevusaladeks olid metsaraie, riisikasvatus ja laevandus. 1890. aastatel rajati linnaga raudteeühendus.

1901. aastal avastati Beaumonti lähedal Spindletopis naftat. Seejärel hakkas linn kiiresti arenema. 1910. aastatel sai Beaumont Texase naftatöötlemise võtmesadamaks.

## Viited

## Välislingid

* Linna koduleht
Arabella (eesnimi)

**Arabella** on naisenimi.

2022. aasta algise seisuga oli see Eestis esinemissageduselt 353. naisenimi; eesnimi Arabella oli 411 naisel. Arabella oli keskmiselt 7 aasta vanune (mediaanvanus oli 5). Kõige populaarsem oli eesnimi Arabella vanuserühmas 0–4, kus neid oli 10 000 elaniku kohta 23,28.

2026. aasta 1. jaanuari seisuga oli Eestis eesnimi Arabella 548 naisel. Arabella oli populaarsuselt 310. naisenimi.

## Viited

## Välislingid
*
Crawford (Texas)

**Crawford** on linn USA-s Texase osariigis McLennani maakonnas. See asub Wacost umbes 30 km läänes.

Elanike arv on 2020. aasta rahvaloenduse kohaselt 887. Aastal 2010 oli elanikke 717.

Crawford sai linnaõigused 12. augustil 1897.

Crawford on tuntud selle poolest, et linna lähedal Prairie Chapeli rantšos elab endine USA president George W. Bush.

## Viited
Koger (perekonnanimi)

**Koger** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Koger 343 inimesel: 157 mehel ja 186 naisel. Perekonnanimede levikult oli Koger meeste puhul 437. kohal ja naiste puhul 377. kohal.

Koger oli kõige levinum perekonnanimi vanuserühmas 0–4 aastat, kus neid on 10 000 elaniku kohta 3,51.
Nimi oli kõige sagedasem Pärnu maakonnas, kus seda kandis maakonna 10 000 elaniku kohta keskmiselt 6,71 inimest.

19. sajandi algul pandi pärisorjusest vabastamise käigus mitmes Eesti mõisavallas kokku 18 korral talupoegadele nimeks Koger, Goger ja Kogger (normaalkuju Koger). Neist Tartumaal Sangaste ja Rõngu kihelkonnas kolmel korral, Rannu, Otepää, Puhja ja Tartu-Maarja kihelkonnas ühel korral, Pärnumaal Halliste kihelkonnas kolmel korral ja Pärnu-Elisabethi kihelkonnas korra. Samuti korra Viljandimaal Viljandi ja Helme kihelkonnas, Võrumaal Kanepi ja Saaremaal Kärla kihelkonnas. 

Nimede eestistamise käigus võeti 1936. aastal Koger ühel juhul uueks nimeks, kui Veneveres loobuti nimest Krooben.

## Nime kandjaid
*Andres Koger, eesti ettevõtja (1961–) 
*Elmar Koger, eesti sõjaväelane (1896–1942)
*Emma-Leena Koger, eesti võistlustantsija (1993–)
*Epp Koger, eesti dramaturg ja teatripedagoog (1942–)
*Kalev Koger, eesti haridustegelane ja ajaloolane (1933–)
*Liis Koger, eesti kunstnik ja luuletaja (1989–)
*Nikita Koger, Eesti jalgpallur (1994–)

## Viited

## Välislingid
*
Motoriseeritud jalavägi

**Motoriseeritud jalavägi** on jalaväeüksus, mis kasutab transpordiks soomustamata veokeid või muid mootorsõidukeid.

Seda eristatakse soomusjalaväest ehk mehhaniseeritud jalaväest, mis kasutab soomustransportööre või jalaväelahingumasinaid ning kergjalaväest, mis tegutseb tavaliselt ilma raskerelvadeta ja autonoomselt teistest väeosadest ning võib liikuda õhusõidukitel.

Motoriseeritud üksuste nõrkuseks peetakse nende sõltuvust sõidukikütusest.

## Vaata ka
* Tragun
Marko Mägi (ajakirjanik)

**Marko Mägi** (29. aprill 1971 – 29. mai 2021) oli eesti ajakirjanik ja luuletaja.

Ta lõpetas 1989. aastal Tallinna 32. Keskkooli.

Ta töötas 2004. aastani ajalehe Eesti Ekspress kultuurilisa Areen toimetajana.

## Looming
Ta debüteeris 2012. aastal debüütluulekoguga "Maitsestatud kanad". Selle teose eest oli ta nomineeritud Betti Alveri debüüdipreemiale.
*2015 luulekogu "Pealehakkamise küsimus"
*jutukogu "Luukerena laanes ja linnas"

## Viited

## Välislingid
*Haud Tallinna Pärnamäe kalmistul
Kupronikkel

**Kupronikkel** (CuNi) on vase (*cuprum*) sulam, mis sisaldab märkimisväärses osas niklit ja vähem teisi lisandeid. Enamasti on kuproniklis vaske 60–90%.

Hoolimata suurest vasesisaldusest on kupronikkel hõbedakarva. See on vastupidav soolase vee põhjustatud korrosiooni suhtes. Alates 20. sajandist on see populaarne materjal hõbedakarva müntide valmistamisel.

## Vaata ka
*melhior
Groom

**Groom** on linn USA-s Texase osariigis Carsoni maakonnas. See asub Texase Pannivarda piirkonnas kiirtee Interstate 40 (endise Route 66 ääres) Amarillost umbes 70 km kaugusel idas ja Oklahoma Cityst umbes 345 km kaugusel läänes maakonna kagunurgas.

Arvestuslik elanike arv oli 2019. aastal 550. 2010. aasta rahvaloenduse järgi oli seal 574 elanikku.

Linn on saanud nime rantšopidaja B. B. Groomi (1812–1906) järgi.

Asula tekkis 1902. aastal raudteeliini Chicago, Rock Island and Pacific Railroad äärde. Samal aastal avati seal esimene kauplus ja postkontor. 1906. aastal olid asulas juuksuriäri, pank, hotell, saeveski, kool ja mitu poodi.

Groom sai linnaõigused 1911. aastal. Sel ajal elas seal arvatavasti üle 250 inimese. Linn elas üle 1912. ja 1915. aastal tulekahjud. 1930. aastaks oli elanike arv 1920. aastate naftabuumi toel suurenenud 564-ni. 1928. aastal sillutati linna peatänav, ehitati veesüsteem ja paigaldati elektrivõrk. Kanalisatsioonisüsteem ehitati 1940. aastate lõpus.

Pärast nafatööstuse vähenemist piirkonnas muutus linna tähtsamaks majandusallikaks põllumajandus ja maanteel Route 66 liiklejate teendamine. Elanike arv saavutas linnas haripunkti 1970. aastal, mil seal elas 808 inimest – alates sellest ajast on elanike arv järk-järgult langenud. Linna majandusele andis suure hoobi 1980. aastate alguses valminud kiirtee valmimine. Mõni aeg hiljem suleti linnas neljast kohvikust kolm. 1984. aastal oli linnas viis kirikut, pank, kool, paarkümmend ettevõtet.

Linna suurim vaatamisväärsus on linna lähedal kiirtee Interstate 40 kõrval paiknev 1995. aastal 58 meetri kõrgune rist, mis üks kõrgemaid riste Põhja-Ameerikas. See on nähtav ligi paarikümne kilomeetri kauguselt. See on muutunud teeäärseks pühamuks ja palverännakute sihtkohaks. Risti kõrval asub lisaks 14 elusuurust kuju, mis kujutavad Jeesust Kolgata teel.

Omapäraseks teeäärseks vaatamisväärsuseks on kujunenud ka kiirtee kõrval paiknev sihilikult viltu ehitatud veetorn. See ehitati selleks, et tõmmata tähelepanu selle koha juures kunagi asunud veoautode peatuskohale.

## Viited

## Kirjandus
* 
* 
* 
* 

## Välislingid

* Groom Cross: Titanic Texas Tribute. RoadsideAmerica.com
* Groom, Texas, Old Route 66.. TexasEscapes.com
* Groom Texas Area. The Road Wanderer
* Ametlik koduleht
Hendrik Van Crombrugge

**Hendrik Van Crombrugge** (sündinud 30. aprillil 1993 Leuvenis) on Belgia jalgpallur, kes mängib väravavahina Belgia kõrgliigaklubis Anderlecht. Ta on klubi meeskonna kapten.

Belgia kõrgliigas debüteeris ta hooajal 2011/12 Standard de Liège meeskonnas.

Aastatel 2013–2019 mängis ta Belgia klubis Eupen, kolmel viimasel hooajal Belgia kõrgliigas.

2019. aasta augustis sõlmis ta nelja-aastase lepingu Anderlechtiga.

Aastatel 2008–2011 mängis Van Crombrugge Belgia noortekoondistes. Belgia jalgpallikoondises tegi ta debüüdi 8. oktoobril 2020 sõprusmängus Elevandiluuranniku vastu.
Boris Minț

**Boris Minț** (vene keeles Борис Минц *Boriss Mints*; sündinud 24. juulil 1958 Rîbnițas) on Venemaa ettevõtja, miljardär, Venemaa Föderatsiooni 1. klassi tõeline riiginõunik.

2018. aastal Ühendkuningriiki siirdunud Minț elab koos perega sealsamas ka 2022. aasta augusti seisuga.

## Viited

## Välislingid

* Koduleht
* The Boris Mints Institute Prize
Michael Amir Murillo

**Michael Amir Murillo Bermudez** (sündinud 11. veebruaril 1996 Panamás) on Panama jalgpallur, kes mängib paremkaitsjana Prantsusmaa kõrgliigaklubis Marseille Olympique ja Panama jalgpallikoondises.

Ta alustas klubikarjääri Panama klubis San Francisco, debüteerides Panama kõrgliigas hooajal 2014/15.

2017. aasta veebruaris läks ta laenule Major League Socceri (MLS) klubisse New York Red Bulls. Esimese värava lõi ta Red Bullsi meeskonnas 29. juulil 2017 mängus Montreal Impacti vastu. 2017. aasta novembris sõlmis ta Red Bullsiga püsiva lepingu. 2018. aastal osales Murillo MLS-i tähtede mängul.

2019. aasta detsembris lepiti Murillo üleminek Red Bullsist Belgia kõrgliigaklubisse Anderlecht.

2023. aasta augustis liitus Murillo Marseille Olympique'iga.

Panama jalgpallikoondises tegi Murillo debüüdi 15. märtsil 2016 sõprusmängus Nicaragua vastu. Koondisekarjääri esimese värava lõi ta oma teises mängus 27. aprillil 2016 sõprusmängus Martinique'i vastu. Ta on kuulunud Panama koondisse 2018. aasta maailmameistrivõistlustel. 2017., 2019. ja 2023. aasta CONCACAF Gold Cup'il ning 2024. aasta Copa Américal.

## Viited
Aļļi

**Aļļi** on küla (*mazciems*) Lätis Gulbene piirkonnas Lejasciemsi vallas.

Küla asub valla keskosas Koiva jõe kaldal. Seal asuvad Aļļi muinaskalmed ehk Kalmemägi on muinsusmälestisena regionaalse kaitse all.Aļļu senkapi (Kapu kalns)/ref>

## Viited
Amši

**Amši** on küla (*mazciems*) Lätis Gulbene piirkonnas Lejasciemsi vallas.

Küla asub Riiast 167 kilomeetri kaugusel valla lõunaosas Koiva jõel asuva Sinole veskijärve kaldal.  Asulas on Tirzas stacijas pagrieziensi bussipeatus.

Seal asus Amši mõisa keskus. Aastal 2007 oli külas 6 elanikku.

## Viited
Fábio Silva

**Fábio Daniel Soares Silva** (sündinud 19. juulil 2002 Gondomaris) on Portugali jalgpallur, kes mängib Dortmundi Borussias.

Ta alustas klubikarjääri Portugali klubis FC Porto. Portugali kõrgliigas debüteeris ta 10. augustil 2019 mängus Gil Vicente vastu. 17 aasta ja 222 päeva vanuselt sai Silva Porto kõige nooremaks mängijaks Portugali kõrgliigas, ületades rekordi Bruno Gamalt. 19. septembril 2019 mängis ta UEFA Euroopa Liiga alagrupiturniiri mängus BSC Young Boysi vastu ning sai Porto kõige nooremaks mängijaks Euroopa klubide võistlustel, ületades rekordi Rúben Nevesilt. Kuus päeva hiljem sai Silva Porto läbi aegade noorimaks mängijaks, kes on kuulunud algkoosseisu.

Porto meeskonnas lõi ta esimese värava 19. oktoobril 2019 Portugali karikamängus Coimbrõesi vastu, saades klubi ajaloo noorimaks väravalööjaks. Portugali kõrgliigas lõi Silva esimese värava kaheksa päeva hiljem mängus Famalicão vastu. Hooaja 2019–20 lõpus tuli ta Portoga Portugali meistriks.

2020. aasta septembris sõlmis ta viieaastase lepingu Inglismaa kõrgliigaklubiga Wolverhampton Wanderers. Üleminekusumma oli 35 miljonit naelsterlingit, mis tegi Silva Wolverhampton Wanderersi läbi aegade suurimaks ostuks. Inglismaa kõrgliigas lõi Silva esimese värava 21. detsembril 2020 penaltist Burnley vastu.

2022. aasta juulis läks Silva üheks hooajaks laenule Belgia kõrgliigaklubisse RSC Anderlecht. Hooaja 2022/23 teises pooles oli ta laenul Hollandi kõrgliigaklubis PSV Eindhoven. 2023. aasta aprillis alistas ta PSV-ga Hollandi karikafinaalis penaltiseeria järel Amsterdami Ajaxi ning Silva lõi PSV võiduka penalti. 2024. aasta jaanuaris läks ta hooaja lõpuni laenule Šotimaa kõrgliigaklubisse Rangers. Seal lõi ta 18 mänguga neli väravat.

2024. aasta augustis läks ta Wolverhampton Wanderersist üheks hooajaks laenule Las Palmasesse.

Alates 2017. aastast on Silva mänginud Portugali noortekoondistes. Portugali jalgpallikoondises tegi ta debüüdi 18. novembril 2024 UEFA Rahvuste Liiga mängus Horvaatia vastu.

Tema isa Jorge Silva on endine jalgpallur, kes mängis kahel korral ka Portugali koondises.

## Saavutused
;Porto
*Primeira Liga: 2019–20
*Taça de Portugal: 2019–20
;PSV
*KNVB beker: 2022–23

## Viited
Marko Mägi (muusik)

**Marko Mägi** (sündinud 22. juunil 1976) on eesti saksofonist, muusikaõpetaja, Viljandi Kultuuriakadeemia pärimusmuusika õppejõud ja EELK Viljandi Jaani koguduse juhatuse esimees.

Mägi on õppinud Pärnu Muusikakoolis, Georg Otsa nimelises Tallinna Muusikakoolis, Heino Elleri nimelises Tartu Muusikakoolis ja Viljandi Kultuuriakadeemias.

Ta on töötanud 10 aastat Viljandi Muusikakooli õppejuhatajana, samuti Viljandi kultuuriakadeemias muusika õppekava programmijuhina ja muusikateooria lektorina.

2017. aasta kohaliku omavalitsuse volikogude valimistel kandideeris Marko Mägi Viljandis Sotsiaaldemokraatliku Erakonna nimekirjas.

## Isiklikku
Marko Mägi abikaasa on pärimusmuusik Cätlin Mägi (neiupõlvenimega Jaago), neil on kolm last. Marko Mägi hobid on jalgrattasõit ja klaverimäng.

Marko Mägi vanaisa oli Otepää koolidirektor Heino Mägi.

## Viited
Kožas

**Kožas** on küla (*mazciems*) Lätis Gulbene piirkonnas Lejasciemsi vallas.

Küla asub Riiast 167 kilomeetri kaugusel valla edelaosas. Selle läheduses asuvad Ģindi muinaskalmed on muinsusmälestistena regionaalse kaitse all. Asulas on Kožase bussipeatus.

Aastal 2007 oli külas 8 elanikku.

## Viited
Jānuži

**Jānuži** on küla (*mazciems*) Lätis Gulbene piirkonnas Lejasciemsi vallas.

Küla asub Riiast 179 kilomeetri kaugusel valla idaosas Sudaliņa jõe kaldal. Küla kohal asub jõel Jānuži veskijärv. Asulas on Veri ja Jānuži bussipeatus. 

2007. aastal oli külas ligikaudu 40 elanikku.

## Viited
Zellenes

**Zellenes** on küla (*mazciems*) Lätis Gulbene piirkonnas Lejasciemsi vallas.

Küla asub Riiast 170 kilomeetri kaugusel valla lääneosas. Külast saab alguse Tirziņa jõgi. Aastal 2007 oli külas 10 elanikku.

## Viited
Fresnoy-en-Gohelle

**Fresnoy-en-Gohelle** on vald Põhja-Prantsusmaal Pas-de-Calais' departemangus.

Väike põllumajandusküla asub 14 km Arrasist kirdes, teede D919 ja D33 ristumiskoha ümbruses.

## Huviväärsused

* St. Armandi kirik, pärast Esimest maailmasõda koos ülejäänud külaga uuesti üles ehitatud.

## Vaata ka

* Pas-de-Calais' departemangu haldusüksuste loend

## Viited
Niegowić

**Niegowić** on küla Poolas Väike-Poola vojevoodkonnas Wieliczka maakonnas Gdówi vallas. Niegowić asub Wieliczkast umbes 14 km idakagus ja Krakówi kesklinnast ligikaudu 25 km kagus.

Niegowić sai linnaõigused 1785. aastal, kuid kaotas need 1896. aastal.

## Viited
Mālmuiža

**Mālmuiža** on küla (*mazciems*) Lätis Gulbene piirkonnas Lejasciemsi vallas.

Küla asub valla keskosas, valla keskusest Lejasciemsist 8 ja Riiast 147 kilomeetri kaugusel, Tirziņa jõe kaldal. Asulas on Mālmuiža bussipeatus. 

Seal asus Mālmuiža mõisa keskus. Mālmuiža mõisa hooned, sealhulgas ait ja häärber, on muinsusmälestistena kohaliku kaitse all. Aastal 2007 oli külas 10 elanikku. Looduskaitse all on Mālmuiža lossi tamm ja Mālmuiža tamm.

Aastal 2007 oli külas 10 elanikku.

## Viited
Paideri

**Paideri** on küla (*mazciems*) Lätis Gulbene piirkonnas Lejasciemsi vallas.

Küla asub valla keskosas Koiva jõe kaldal ja jääb Riiast 172 kilomeetri kaugusele. Jõe teisel kaldal on looduskaitsealune Paideri kivi.

Asulas on Paideri bussipeatus.

## Viited
Silamiķeļi

**Silamiķeļi** on küla (*mazciems*) Lätis Gulbene piirkonnas Lejasciemsi vallas.

Küla asub valla lõunaosas Tirza jõe kaldal ja jääb Riiast 175 kilomeetri kaugusele. Küla lähistel asub Silamiķeļi järv.

## Viited
Frévent

**Frévent** ([fʁevɑ̃]) on vald Põhja-Prantsusmaal Pas-de-Calais' departemangus.

Põllumajanduslinn asub Canche'i jõe orus, 32 km Arrasist läänes, teede D946, D939 ja D941 ristumiskoha ümbruses.

## Ajalugu

1137. aastal rajas krahv de Saint-Pol Cercampi asundusse Tsistertslaste ordu kloostri. 1537. aastal tungisid linna prantslased ja 1543. aastal põletas Vendôme'i hertsog linnuse maha. Frévent sai Teise maailmasõja ajal 1944. aastal liitlaste pommirünnakus osaliselt kahjustada.

## Huviväärsused

* St. Hilaire'i kirik, pärineb 16. sajandist.
* St. Vaasti kirik, pärineb 20. sajandist.
* Cercampi loss, pärineb 19. sajandist.
* Cercampi klooster ja park.
* Endine veski.
* Louis Ducateli muuseum, kus eksponeeritakse maalikunstnik Louis Ducateli teoseid, kohalikku arheoloogiat, rahvariideid ja skulptuure.
* Wintenbergeri muuseum, kus eksponeeritakse veskite ajalugu ning tööriistade ja talusisseseade kogu.

## Vaata ka

* Pas-de-Calais' departemangu haldusüksuste loend

## Viited
Majani

**Majani** on küla (*mazciems*) Lätis Gulbene piirkonnas Lejasciemsi vallas.

Küla asub valla keskosas Koiva jõe kaldal.

## Viited
Skujenieši

**Skujenieši** (ka **Skujenīši**) on küla (*mazciems*) Lätis Gulbene piirkonnas Lejasciemsi vallas.

Küla asub valla lõunaosas Riiast 169 kilomeetri kaugusel Koiva jõe kaldal.
## Viited
Benito Raman

**Benito Raman** (sündinud 7. novembril 1994 Gentis) on Belgia jalgpallur, kes mängib ründajana Belgia kõrgliigaklubis Anderlecht.

Ta alustas klubikarjääri kodulinnaklubis KAA Gent, debüteerides Belgia kõrgliigas hooajal 2011/12. Hooaja 2012/13 teises pooles oli ta laenul Belgia kõrgliigaklubis Beerschot ja lõi seal olles oma esimesed väravad Belgia kõrgliigas. Hooajal 2013/14 oli ta laenul Kortrijkis ja hooaja 2015/16 teises pooles Sint-Truidenses. Gentis oli tema edukaim hooaeg 2014/15, mil Raman lõi Belgia kõrgliigas kaheksa väravat ja tuli klubiga Belgia meistriks.

2016. aasta juulis sõlmis ta nelja-aastase lepingu Belgia kõrgliigaklubiga Standard Liège. 2017. aasta augustis läks ta laenule Saksamaa esiliigaklubisse Düsseldorfi Fortuna. Hooajal 2017/18 lõi Raman Saksamaa esiliigas kümme väravat ja tõusis Fortunaga Saksamaa kõrgliigasse. Hooajal 2018/19 lõi Raman ka Saksamaa kõrgliigas kümme väravat.

Aastatel 2019–2021 mängis ta Saksamaa kõrgliigaklubis Schalke, lüües seal kahe hooajaga 12 väravat, millest kuus Saksamaa kõrgliigas.

Hooaja 2021/22 eel naasis Raman Belgia kõrgliigasse, liitudes Anderlechtiga.

Aastatel 2019–2016 mängis Raman Belgia noortekoondistes. Belgia jalgpallikoondises tegi ta debüüdi 9. septembril 2019 EM-i valikmängus Šotimaa vastu.

## Saavutused
;Gent
*Belgia kõrgliiga: 2014–15
*Belgia superkarikas: 2015
;Fortuna Düsseldorf
*2. Bundesliga: 2017–18
Wesley Hoedt

**Wesley Theodorus Hoedt** (sündinud 6. märtsil 1994 Alkmaaris) on Hollandi jalgpallur, kes mängib keskkaitsjana Inglismaa esiliigaklubis Watford.

Ta alustas klubikarjääri Hollandi kodulinnaklubis Alkmaari AZ, millega liitus 2005. aastal. Klubi põhimeeskonnas debüteeris ta hooajal 2013/14.

2015. aastal sõlmis ta nelja-aastase lepingu Itaalia kõrgliigaklubiga Rooma Lazio.

2017. aasta augustis sõlmis ta viieaastase lepingu Inglismaa kõrgliigaklubiga Southampton. Southamptoni meeskonnas mängis ta poolteist hooaega. Hooaja 2018/19 teises pooles oli ta laenul Hispaania kõrgliigaklubis Celta de Vigo, hooajal 2019/20 Belgia kõrgliigaklubis Royal Antwerp ja hooajal 2020/21 Lazios.

2021. aasta juunis sõlmis ta lepingu Belgia kõrgliigaklubiga Anderlecht.

2023. aasta jaanuaris sõlmis ta kahe ja poole aasta pikkuse lepingu Watfordiga.

Hollandi jalgpallikoondises mängis Hoedt 2017. aastal kuuel korral.

## Viited
Giornea

***Giornea*** (itaalia keele sõnast *giorno* 'päev'; tõenäoliselt tähenduses 'päevarõivas' või 'igapäevane') oli pealisriie, mida kanti Itaalias alates 14. sajandist kuni 15. sajandi keskpaigani. Riietusese oli tabardi või kaasula moodi külgedelt avatud ja rippus õlgadel. Sageli oli see tihedalt paralleelsetes voltides.

14. sajandil kujutas see endast turvise peal kantavat varrukateta mantlit ja kuulus sõdurite riietusse; alates 15. sajandist kandsid seda tsiviilisikud, nii mehed kui ka naised, igapäevase rõivana. Seda võidi täiendada  karusnahkse või siidvoodriga, tikandite ja embleemidega. Meeste *giornea* oli lühike, naiste oma ulatus maani ja võis olla slepiga.

Teadaolevalt on säilinud üksainus *giornea* originaaleksemplar, mis leiti 2004. aastal San Francesco a Folloni kloostris Montellas ja mis on osa 1481. aastal Otranto lahingus türklaste vastu surnud kondotjeeri krahv Diego I Cavaniglia matuserõivastest.

## Vaata ka
* *[[Cioppa|cioppa]]*
* *[[Gamurra|gamurra]]*

## Viited
Linnasisene linn

**Linnasisene linn** on Eestis linn, mis kuulub linnaks nimetatava kohaliku omavalitsuse üksuse koosseisu ega moodusta eraldi kohaliku omavalitsuse üksust. 

Linnasisesed linnad tekkisid 2017. aastal Eesti omavalitsuste haldusreformiga.

Eestis on viis linnasisest linna:

# Haapsalu
# Narva-Jõesuu
# Paide
# Pärnu
# Tartu
Aastatel 1980–1991 oli Maardu linn linnasisene linn. See oli 1963 allutatud administratiivselt Tallinnale ning sai 1980 linnaõigused. 1991 sai see iseseisvaks linnaks.

## Vaata ka
* Vallasisene linn
Gdów

**Gdów** on küla Poolas Väike-Poola vojevoodkonnas Wieliczka maakonnas, Gdówi valla halduskeskus. Gdów asub Wieliczkast ligikaudu 13 km ja Krakówi kesklinnast 25 km kagus.

Gdów sai linnaõigused enne 1794. aastat, kuid kaotas need enne 1880. aastat.

Gdów on agroturismi sihtpunkt.

## Viited
Gamurra

**Gamurra** (ka *camurra*, *camora* Firenzes ja *zupa*, *zipa* või *socha* Põhja-Itaalias) oli teatud tüüpi kleit, mis oli populaarne naisterõivas Itaalias 15. sajandil ja 16. sajandi algul.

## Kirjeldus
Gamurra koosnes liibuvast pihikuosast ja selle külge volditud või kurrutatud avarast seelikust. 15. sajandi Itaalias tähendas see sõna lihtsalt kleiti kõige üldisemas tähenduses. Seda kandsid naised olenemata ühiskonnaklassist ja kleidiks kasutatud kangas varieerus laialt. Rõivaese oli tavaliselt voodrita ja seda kanti otse alussärgi peal. Tavaline oli, et kleidi varrukad oli lõhikutega, millest ulatus läbi linane alussärk, või olid need valmistatud teisest, luksuslikumast kangast ning seostega pihiku külge kinnitatud. Mood muutus sajandi jooksul: 15. sajandi alguse gamurradel on varrukad pigem kleidi küljes, pärast 1450. aastat aga pigem eraldi tükid, mis kinnitati nõelte või nööridega pihiku külge; varasem gamurra oli nöörkinnisega ees, hilisem küljel või külgedel.

Gamurrat särgi peal ilma pealisrõivata kanti ainult kodus või mitteametlikes olukordades; ametlikes olukordades ja kohtades kanti gamurra peal *[[giornea]]*d või *[[Cioppa|cioppa]]*t.

## Pildid

File:Piero della francesca, Madonna del Parto, 1455 ca. 08.JPG|Piero della Francesca *Madonna del Parto*, u 1455. Eest ja külgedelt nööritav gamurra on raseduse ajal lastud suuruses järele.
File:Sandro Botticelli 068.jpg|Sandro Botticelli portree noorest naisest, kes kannab pruuni gamurrat. U 1475.
File:Giovanna Tornabuoni full length.jpg|Domenico Ghirlandaio "Maarja külastus" (osa), u 1488. Giovanna Tornabuoni kandmas gamurrat ja *giornea*d.
File:Cappella Tornabuoni, Birth of Birth of Saint John the Baptist 03.jpg|Domenico Ghirlandaio, u 1485–1490. Naine vasakul kannab gamurra peal mustrisse lõigatud servadega *giornea*d ja naine keskel küünarnukini käistega kleiti.


## Viited
Sinole

**Sinole** on küla (*ciems*) Lätis Gulbene piirkonnas Lejasciemsi vallas.

Küla asub valla edelaosas, valla keskusest Lejasciemsist 6 kilomeetri kaugusel, Tirziņa jõe kaldal. Looduskaitse all on Cepļakalnsi mänd ja üks nimetu tamm. Asulas on Sinole bussipeatus. 

Seal asus Sinole mõisa keskus. Sinole mõisa hooned, sealhulgas ait, on muinsusmälestistena kohaliku kaitse all, vesiveski on aga riikliku kaitse all. Sinoles sündis aastal 1914 Läti näitleja Kārlis Sebris. Aastani 1949 oli seal Sinole valla keskus.

## Elanike arv


* 126 (1970)
* 121 (1979)
* 239 (1989)
* 259 (2000)

* 208 (2011)
* 211 (2017)
* 182 (2021)
* 193 (2025)


## Viited
Poteet

**Poteet** on linn USA-s Texase osariigis Atascosa maakonnas. See asub San Antonio kesklinnast ligi 50 km kaugusel lõunas.

Elanike arv on 2020. aasta rahvaloenduse seisuga 2795. 2010. aastal oli elanikke 3260.

Linn on saanud nime selle esimese postiülema Francis Marion Poteeti järgi. Esimene postkontor avati Poteetis 1886. aastal. Poteet sai linnaõigused 1926. aastal.

Poteet on tuntud seal iga aasta aprillis toimuva maasikafestivali järgi. Linna hüütakse Texase maasikapealinnaks.

Linnas on sündinud kantrimuusik George Strait.

## Viited

## Välislingid
* Koduleht
James Hockenhull

Sir **James Hockenhull** KBE, ADC Gen (sündinud 27. juuli 1964 Havantis) on Suurbritannia ja Põhja-Iiri Ühendkuningriigi maaväe kindral.

## Viited